माइंड को मैनेज करने के टिप्स बताए
ब्रह्माकुमारीराजयोग केंद्र की ओर से आयोजित सात दिवसीय युवा महोत्सव के दूसरे दिन शुक्रवार को ब्रह्माकुमारी राजयोग केंद्र माउंट आबू के बीके शक्तिसिंह ठाकुर ने बालकों को मेमोरी मैनेजमेंट पर माइंड को मैनेज करने के टिप्स दिए।
ठाकुर ने विभिन्न प्रकार के वीडियो क्लिपिंग दिखाकर प्रेक्टिकल के माध्यम से युवाओं के मजबूत भविष्य को लेकर जोश का संचार भी किया। इस अवसर पर ठाकुर ने कहा कि व्यक्ति जैसा सोचता है, वैसा ही बन जाता है, जैसे मृग की नाभि में कस्तुरी होती है और वह उसे बाहर ढूंढता रहता है, ठीक उसी प्रकार इंसान के भीतर प्रत्येक शक्ति छुपी हुई होती है, लेकिन उसे सकारात्मक विचारों के माध्यम से जागृत करने की आवश्यकता होती है। ठाकुर ने कहा कि वर्तमान में चारों तरफ नकारात्मकता का वायुमंडल छाया हुआ है, देखते, सुनते, बोलते करते नकारात्मक है, लेकिन चाहते सकारात्मक है। उन्होंने कहा कि इंसान यदि सकारात्मक चाहता है, तो उसे मन में नकारात्मक को घुसने नहीं देना चाहिए। उन्होंने सचिन तेंदुलकर, अब्राहम लिंकन, महात्मा गांधी बिल गेट्स का उदाहरण देते हुए बताया कि उनकी सफलता के पीछे दृढ़ता के साथ किए गए संकल्प को लक्ष्य तक बिना रुकावट पहुंचाना था। उन्होंने कहा कि आज का मनुष्य लक्ष्यहीन हो गया है। औरंगाबाद के बीके भगवानभाई ने अंग्रेजी सिखने आत्मनिर्भर बनने के टिप्स बताए। मनीषभाई ने एक कहानी के माध्यम से टिप्स को जीवन में लागू करने के लिए प्रेरित किया। अंत में बीके गीता बहन ने आभार प्रकट किया। इस अवसर पर संध्या बहन, मालती बहन, कीर्ति बहन, गुंजन बहन, अंजली बहन, चंपा बहन, पृथ्वीराजभाई, सुरेशभाई लक्ष्मणभाई सहित कई जने मौजूद थे।
भीनमाल. ब्रह्माकुमारीराजयोग केंद्र की ओर से आयोजित युवा महोत्सव के तहत आयोजित कार्यक्रम में मंचासीन अतिथि उपस्थित छात्र।
hin_Deva hin_Deva hin_Deva hin_Deva